6 เคล็ดลับความสวยของผู้หญิงที่ได้ขึ้นชื่อว่าสวยที่สุดในโลกในปี 2020 ที่ชื่อว่า ซน เย จิน

ซน เย จิน เป็นนักแสดงสาวชาวเกาหลีใต้ ที่โด่งดังสุดขีดจากซีรีย์เรื่อง Crash Landing On You ที่เพิ่งออกอากาศไปเมื่อไม่นานมานี้ กระแสความดังของเรื่องนี้โด่งดังไปทั่วภาคพื้นเอเชียแปซิฟิก และได้สร้างกระแสของซีรีส์เกาหลีอีกครั้งในประเทศไทย แต่จริงๆแล้ว สาวซน เย จิน ไม่ได้เพิ่งจะโด่งดังเพราะซีรีส์เรื่องนี้ เธอเข้าวงการบันเทิงตั้งแต่เยาว์วัย และก็มีชื่อเสียงมาอย่างยาวนานแล้ว และในปี 2020 นี้ สาวซน เย จิน ก็ได้รับการโหวตให้เป็นผู้หญิงที่สวยที่สุดในโลกประจำปีอีกด้วย และในบทความนี้ ก็จะนำเสนอ 6 เคล็ดลับความสวยของผู้หญิงที่สวยที่สุดในโลก “ซน เย จิน”

เธอมีใบหน้าที่สวยตั้งแต่เด็กไม่เปลี่ยนแปลง

ซน เย จิน เป็นผู้ที่มีใบหน้าสวยเป๊ะตั้งแต่เด็กๆ เมื่อนำภาพของสาวซน เย จิน ตั้งแต่เด็กมาเทียบกัน จะพบได้ว่า เธอนั้นมีรอยยิ้ม และรูปทรงใบหน้าที่สวยหวานตั้งแต่เด็กๆ แม้ว่าตอนนี้เธอจะมีอายุ 38 ปีแล้ว แต่เธอก็ยังมีผิวที่ใสเนียนเหมือนเด็ก โดยเฉพาะอย่างยิ่ง หลายๆฉากในเรื่อง Crash Landing On You นั้น เธอต้องโชว์ใบหน้าที่ไร้เมคอัพ แม้แต่ที่เขียนคิ้ว เธอก็ไม่ได้เขียนในหลายๆฉาก เลยยิ่งทำให้เราเห็นความสวยของเธอชัดขึ้น และเธอก็เป็นผู้หญิงที่สวยแบบตื่นมาก็สวยเป๊ะเลย แบบในอุดมคติจริงๆ

เธอมักล้างหน้าด้วยน้ำผสมเลมอน

พื้นฐานการบำรุงผิวหน้าที่ดี คือการที่ทำความสะอาดผิวหน้าอย่างหมดจด ซึ่งสำหรับซน เย จิน แล้ว นอกจากการล้างหน้าให้สะอาดแล้ว เธอยังใช้ผ้าขนหนูชุบน้ำอุ่น แล้ววางบนผิวหน้าประมาณหนึ่งนาทีเพื่อเปิดรูขุนขน แล้วล้างปิดรูขุมขนด้วยน้ำเย็นผสมเลมอน ซึ่งกรดอ่อนๆจากเลมอน จะช่วยให้ทำให้ผิวของเธอเปล่งประกาย